ΚΟΙΝΗ ΘΕΣΗ (ΕΚ) αριθ. 16/97 η οποία καθορίστηκε απο το Συμβούλιο στις 24 Φεβρουαρίου 1997 για την έκδοση του κανονισμού (ΕΚ) αριθ. . . ./97 για την ευθύνη του αερομεταφορέως σε περίπτωση ατυχήματος (97/C 123/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

(1) ότι, στο πλαίσιο της κοινής πολιτικής μεταφορών, είναι ανάγκη για βελτιωθεί το επίπεδο προστασίας των επιβατών των εμπλεκομένων σε αεροπορικά ατυχήματα 7

(2) ότι οι κανόνες περί ευθύνης σε περίπτωση ατυχήματος διέπονται από τη σύμβαση για την ενοποίηση ορισμένων κανόνων σχετικά με τις διεθνείς αεροπορικές μεταφορές, που υπογράφηκε στη Βαρσοβία στις 12 Οκτωβρίου 1929, ή τη σύμβαση αυτή όπως τροποποιήθηκε στη Χάγη στις 28 Σεπτεμβρίου 1955 και τη σύμβαση που έγινε στη Γκουανταλαχάρα στις 18 Σεπτεμβρίου 1961, αναλόγως του ποιά εφαρμόζεται, εκάστη αναφερομένη εφεξής, ανάλογα με την περίπτωση, ως «σύμβαση της Βαρσοβίας» 7 ότι η σύμβαση της Βαρσοβίας εφαρμόζεται σε παγκόσμιο επίπεδο προς όφελος τόσο των επιβατών όσο και των αερομεταφορέων 7

(3) ότι το όριο της ευθύνης που ορίζει η σύμβαση της Βαρσοβίας είναι υπερβολικά χαμηλό σε σχέση με τα σημερινά οικονομικά και κοινωνικά δεδομένα και συχνά οδηγεί σε δίκες που χρονίζουν και αμαυρώνουν την εικόνα των αεροπορικών μεταφορών 7 ότι, κατά συνέπεια, τα κράτη μέλη έχουν αυξήσει διαφοροτρόπως το όριο ευθύνης, με αποτέλεσμα να δημιουργηθούν διαφορετικοί όροι μεταφοράς, στην εσωτερική αγορά των αεροπορικών μεταφορών 7

(4) ότι, επιπλέον, η σύμβαση της Βαρσοβίας εφαρμόζεται μόνο στις διεθνείς μεταφορές 7 ότι, στην εσωτερική αγορά αεροπορικών μεταφορών, έχει εξαλειφθεί η διάκριση μεταξύ εθνικών και διεθνών μεταφορών 7 ότι είναι συνεπώς σωστό να είναι ίδιο το όριο και ίδια η φύση της ευθύνης τόσο στις εθνικές όσο και στις διεθνείς μεταφορές 7

(5) ότι εδώ και πολύ καιρό αναμένεται μια πλήρης επανεξέταση και αναθεώρηση της σύμβασης της Βαρσοβίας που θα αποτελέσει, μακροπρόθεσμα, μια περισσότερο ενιαία και εφαρμόσιμη απάντηση, σε διεθνές επίπεδο, στο ζήτημα της ευθύνης του αερομεταφορέα στην περίπτωση ατυχήματος 7 ότι θα πρέπει να συνεχιστούν, μέσω διαπραγματεύσεων σε πολυμερές επίπεδο, οι προσπάθειες για την αύξηση των ορίων ευθύνης που επιβάλλει η σύμβαση της Βαρσοβίας 7

(6) ότι, σύμφωνα με την αρχή της επικουρικότητας, είναι ευκταίο να γίνουν ενέργειες σε κοινοτικό επίπεδο προκειμένου να επιτευχθεί εναρμόνιση στο πεδίο της ευθύνης του αερομεταφορέα, οι οποίες και θα μπορούσαν να χρησιμεύσουν ως κατευθυντήριες γραμμές για τη βελτίωση της προστασίας των επιβατών σε παγκόσμια κλίμακα 7

(7) ότι ενδείκνυται να αρθούν όλα τα χρηματικά όρια ευθύνης κατά την έννοια του άρθρου 22 παράγραφος 1 της σύμβασης της Βαρσοβίας ή οποιαδήποτε άλλα νομικά ή συμβατικά όρια, σύμφωνα με τις τάσεις που επικρατούν σήμερα σε διεθνές επίπεδο 7

(8) ότι, για να αποφευχθούν περιπτώσεις κατά τις οποίες τα θύματα ατυχημάτων δεν θα αποζημιώνονται, οι κοινοτικοί αερομεταφορείς, όταν υπάρχουν απαιτήσεις λόγω θανάτου, τραυματισμού ή άλλης σωματικής βλάβης επιβάτη κατά την έννοια του άρθρου 17 της σύμβασης της Βαρσοβίας, δεν θα πρέπει να δικαιούνται να επικαλεσθούν το άρθρο 20 παράγραφος 1 της σύμβασης της Βαρσοβίας, μέχρι ενός καθορισμένου ορίου 7

(9) ότι οι κοινοτικοί αερομεταφορείς μπορούν να απαλλάσσονται από την ευθύνη τους σε περίπτωση εξ αμελείας συνυπαιτιότητας του συγκεκριμένου επιβάτη 7

(10) ότι είναι ανάγκη να διευκρινισθούν οι υποχρεώσεις του παρόντος κανονισμού υπό το πρίσμα του άρθρου 7 του κανονισμού (ΕΟΚ) αριθ. 2407/92 του Συμβουλίου, της 23ης Ιουλίου 1992, περί της εκδόσεως αδειών των αερομεταφορέων (4) 7 ότι, ως προς αυτό, οι κοινοτικοί αερομεταφορείς θα πρέπει να ασφαλίζονται μέχρις ενός ορίου καθοριζόμενου στον παρόντα κανονισμό 7

(11) ότι οι κοινοτικοί αερομεταφορείς θα πρέπει να έχουν πάντοτε το δικαίωμα να εγείρουν απαιτήσεις κατά τρίτων 7

(12) ότι η ταχεία καταβολή προκαταβολής μπορεί να βοηθήσει σημαντικά τους τραυματισμένους επιβάτες ή τα δικαιούμενα αποζημιώσεως φυσικά πρόσωπα να αντιμετωπίσουν τα άμεσα έξοδα συνεπεία του αεροπορικού ατυχήματος 7

(13) ότι οι κανόνες για τη φύση και τον περιορισμό της ευθύνης σε περίπτωση θανάτου, τραυματισμού ή άλλης σωματικής βλάβης που έχει υποστεί επιβάτης συνιστούν μέρος των όρων της μεταφοράς στις μεταξύ μεταφορέα και επιβάτη σύμβαση αεροπορικής μεταφοράς 7 ότι, προκειμένου να μειωθεί ο κίνδυνος στρέβλωσης του ανταγωνισμού, οι μεταφορείς τρίτων χωρών θα πρέπει να ενημερώνουν επαρκώς τους επιβάτες για τους όρους τους όσον αφορά τη μεταφορά 7

(14) ότι είναι ενδεδειγμένο και αναγκαίο τα χρηματικά όρια τα οποία τίθενται στο παρόντα κανονισμό να επανεξετάζονται προκειμένου να λαμβάνονται υπόψη οι οικονομικές εξελίξεις και οι εξελίξεις στα διεθνή fora 7

(15) ότι η διεθνής οργάνωση πολιτικής αεροπορίας (ΔΟΠΑ) επανεξετάζει τώρα τη σύμβαση της Βαρσοβίας 7 ότι, εν εναμονή των σχετικών αποτελεσμάτων, προσωρινές κοινοτικές ενέργειες θα ενισχύσουν την προστασία των επιβατών 7 ότι το Συμβούλιο θα πρέπει να επανεξετάσει τον παρόντα κανονισμό το συντομότερο δυνατόν μετά την εκ μέρους της ΔΟΠΑ επανεξέταση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τις υποχρεώσεις των κοινοτικών αερομεταφορέων για την ευθύνη εξ ατυχήματος έναντι των επιβατών για ζημία που υπέστησαν λόγω θανάτου τραυματισμού ή άλλης σωματικής βλάβης που έχει υποστεί επιβάτης, και εφόσον το ζημιογόνο ατύχημα συνέβη εντός του αεροσκάφους, κατά την επιβίβαση ή την αποβίβαση.

Ο παρών κανονισμός αποσαφηνίζει επίσης ορισμένες υποχρεώσεις των κοινοτικών αερομεταφορέων σχετικές με την ασφάλιση.

Επιπροσθέτως, ο παρών κανονισμός επιβάλλει ορισμένες υποχρεώσεις ενημέρωσης η οποία πρέπει να παρέχεται από τους αερομεταφορείς που είναι εγκατεστημένοι εκτός της Κοινότητας και εκτελούν αερομεταφορές από και προς την Κοινότητα ή εντός αυτής.

Άρθρο 2

1. Για τους σκοπούς του παρόντος κανονισμού, νοούνται ως:

α) αερομεταφορέας: επιχείρηση αερομεταφορών με νόμιμη άδεια λειτουργίας 7

β) κοινοτικός αερομεταφορέας: αερομεταφορέας με νόμιμη άδεια λειτουργίας εκδοθείσα από κράτος μέλος σύμφωνα με τις διατάξεις του κανονισμού (ΕΟΚ) αριθ. 2407/92 7

γ) δικαιούχος αποζημιώσεως: ο επιβάτης ή κάθε πρόσωπο το οποίο έχει δικαίωμα να εγείρει απαιτήσεις αντ' αυτού, σύμφωνα με το εφαρμοστέο δίκαιο 7

δ) Ecu: η λογιστική μονάδα που χρησιμοποιείται για την κατάρτιση του γενικού προϋπολογισμού των Ευρωπαϊκών Κοινοτήτων σύμφωνα με τα άρθρα 207 και 209 της συνθήκης 7

ε) ΕΤΔ: Ειδικό Τραβηκτικό Δικαίωμα κατά τα οριζόμενα από το Διεθνές Νομισματικό Ταμείο 7

στ) σύμβαση της Βαρσοβίας: Η σύμβαση για την ενοποίηση ορισμένων κανόνων που έχουν σχέση με τις διεθνείς αεροπορικές μεταφορές, η οποία υπεγράφη στη Βαρσοβία στις 12 Οκτωβρίου 1929, ή η σύμβαση της Βαρσοβίας, όπως τροποποιήθηκε στη Χάγη στις 28 Σεπτεμβρίου 1955, και η συμπληρωματική σύμβαση της σύμβασης της Βαρσοβίας που έγινε στη Γκουανταλαχάρα στις 18 Σεπτεμβρίου 1961, ανάλογα με το ποιά από αυτές διέπει τη σύμβαση μεταφοράς του συγκεκριμένου επιβάτη, καθώς και όλες οι διεθνείς πράξεις που συμπληρώνουν τη σύμβαση της Βαρσοβίας, συνδέονται μ' αυτήν και ευρίσκονται σε ισχύ.

2. Έννοιες περιεχόμενες στον παρόντα κανονισμό και μη οριζόμενες στην παράγραφο 1, είναι ταυτόσημες με τις έννοιες που χρησιμοποιούνται στη σύμβαση της Βαρσοβίας.

Άρθρο 3

1. α) Η ευθύνη του κοινοτικού αερομεταφορέα για ζημία που υπέστη επιβάτης λόγω θανάτου, τραυματισμού ή άλλης σωματικής βλάβης εξ ατυχήματος, δεν υπόκειται σε κανένα οικονομικό περιορισμό εκ του νόμου ή εκ συμβάσεως οιασδήποτε μορφής 7

β) η κατ' άρθρο 7 του κανονισμού (ΕΟΚ) αριθ. 2407/92 ασφαλιστική υποχρέωση έχει την έννοια ότι ο κοινοτικός αερομεταφορέας ασφαλίζεται οπωσδήποτε μέχρι του ορίου της κατά την παράγραφο 2 ευθύνης, και κατόπιν μέχρις ενός εύλογου ποσού.

2. Για ζημίες μέχρι του ισοδυνάμου των 100 000 ΕΤΔ σε Ecu, ο κοινοτικός αερομεταφορέας δεν δικαιούται να αποκλείσει ή να περιορίσει την ευθύνη του αποδεικνύοντας ότι ο ίδιος και το προσωπικό του έλαβαν όλα τα αναγκαία μέτρα προς αποφυγή της ζημίας ή ότι ήταν αδύνατη η λήψη τέτοιων μέτρων εκ μέρους του ή εκ μέρους του προσωπικού του.

3. Παρά τις διατάξεις της παραγράφου 2, εάν ο κοινοτικός αερομεταφορέας αποδείξει ότι η ζημία προκλήθηκε εν όλω ή εν μέρει από αμέλεια του τραυματισθέντος ή αποθανόντος επιβάτη, είναι δυνατή η ολική ή μερική άρση της ευθύνης του, σύμφωνα με το εφαρμοστέο δίκαιο.

Άρθρο 4

Σε περίπτωση θανάτου, τραυματισμού ή άλλης σωματικής βλάβης που υπέστη επιβάτης λόγω ατυχήματος, ο παρών κανονισμός:

α) δεν συνεπάγεται ότι ο κοινοτικός αερομεταφορέας είναι ο μόνος υπεύθυνος προς καταβολή αποζημιώσεως, ή

β) δεν περιορίζει τα δικαιώματα του κοινοτικού αερομεταφορέα να επιδώξει συνεισφορά τρίτου στην αποζημίωση ή την εκ μέρους τρίτου αποζημίωση, σύμφωνα με το εφαρμοστέο δίκαιο.

Άρθρο 5

1. Ο κοινοτικός αερομεταφορέας οφείλει να καταβάλει, αμελλητί, οπωσδήποτε δε, 15 ημέρες το αργότερο αφ' ής στιγμής εξακριβωθεί η ταυτότητα του φυσικού προσώπου το οποίο δικαιούται την αποζημίωση, την απαιτούμενη προκαταβολή για την κάλυψη των άμεσων οικονομικών αναγκών και ανάλογο με το μέγεθος της ζημίας που υπέστη.

2. Υπό την επιφύλαξη την παράγραφου 1, η προκαταβολή ισούται τουλάχιστον με το ισοδύναμο 15 000 ΕΤΔ σε Ecu ανά επιβάτη σε περίπτωση θανάτου.

3. Η προκαταβολή δεν συνιστά αναγνώριση ευθύνης είναι δε δυνατός ο συμψηφισμός της προς επιγενόμενες καταβολές πραγματοποιηθείσες λόγω της ευθύνης του κοινοτικού αερομεταφορέα, δεν αποδίδεται όμως, εκτός των περιπτώσεων του άρθρου 3 παράγραφος 3 ή αν εκ των υστέρων αποδειχθεί ότι ο εισπράξας την προκαταβολή προκάλεσε τη ζημία ή συνέβαλε σε αυτή εξ αμελείας ή δεν δικαιούτο την αποζημίωση.

Άρθρο 6

1. Οι διατάξεις των άρθρων 3 και 5 περιλαμβάνονται στους όρους μεταφοράς του κοινοτικού αερομεταφορέα.

2. Κατάλληλη ενημέρωση σχετικά με τις διατάξεις των άρθρων 3 και 5 διατίθεται στους επιβάτες, κατόπιν αιτήματος, στα πρακτορεία και ταξιδιωτικά γραφεία του κοινοτικού αερομεταφορέα καθώς και στις υπηρεσίες ελέγχου εισιτηρίων και στα σημεία πωλήσεως. Στο εισιτήριο ή σε ισοδύναμο έγγραφο, αναγράφονται περιληπτικά οι υποχρεώσεις σε απλή και κατανοητή γλώσσα.

3. Αερομεταφορείς εγκατεστημένοι εκτός της Κοινότητας και εκτελούντες μεταφορές από και προς την Κοινότητα ή εντός αυτής, εάν δεν εφαρμόζουν τις διατάξεις των άρθρων 3 και 5, ενημερώνουν σχετικά τους επιβάτες τους ρητώς και σαφώς, κατά την αγορά του εισιτηρίου στα πρακτορεία τους, τα ταξιδιωτικά γραφεία ή τις υπηρεσίες ελέγχου εισιτηρίων που ευρίσκονται στο έδαφος κράτους μέλους. Οι αερομεταφορείς προμηθεύουν στους επιβάτες έγγραφο στο οποίο αναγράφονται οι όροι τους. Δεν αποτελεί επαρκή ενημέρωση η αναγραφή μόνον του ορίου ευθύνης στο εισιτήριο ή σε ισοδύναμο έγγραφο.

Άρθρο 7

Δύο έτη το αργότερο από την έναρξη ισχύος του παρόντος κανονισμού, η Επιτροπή εκπονεί έκθεση σχετικά με την εφαρμογή του, η οποία λαμβάνει, μεταξύ άλλων, υπόψη τις οικονομικές εξελίξεις και τις εξελίξεις στα διεθνή fora. Η έκθεση αυτή συνοδεύεται ενδεχομένως από προτάσεις αναθεώρησης του παρόντος κανονισμού.

Άρθρο 8

Ο παρών κανονισμός αρχίζει να ισχύει ένα έτος μετά την ημερομηνία δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

Ο Πρόεδρος

(1) ΕΕ αριθ. C 104 της 10. 4. 1996, σ. 18.

(2) ΕΕ αριθ. C 212 της 22. 7. 1996, σ. 38.

(3) Γνώμη του Ευρωπαϊκού Κοινοβουλίου, της 17ης Σεπτεμβρίου 1996 (ΕΕ αριθ. C 320 της 28. 10. 1996, σ. 35), κοινή θέση του Συμβουλίου, της 24ης Φεβρουαρίου 1997, και απόφαση του Ευρωπαϊκού Κοινοβουλίου, της . . . (δεν έχει ακόμα δημοσιευθεί στην Επίσημη Εφημερίδα των Ευρωπαϊκών Κοινοτήτων).

(4) ΕΕ αριθ. L 240 της 24. 8. 1992, σ. 1.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

Στις 15 Φεβρουαρίου 1996, η Επιτροπή υπέβαλε στο Συμβούλιο την πρότασή της για την έκδοση κανονισμού του Συμβουλίου, βάσει του άρθρου 84 παράγραφος 2 της συνθήκης για την αστική ευθύνη του αερομεταφορέα, σε περίπτωση ατυχήματος (1).

Το Ευρωπαϊκό Κοινοβούλιο έδωσε τη γνώμη του σε πρώτη ανάγνωση στις 17 Σεπτεμβρίου 1996 (2). Η Οικονομική και Κοινωνική Επιτροπή έδωσε τη γνώμη της στις 29 Μαΐου 1996 (3).

Μετά από τις γνώμες αυτές, η Επιτροπή τροποποίησε την πρότασή της και την διαβίβασε στο Συμβούλιο στις 11 Δεκεμβρίου 1996 (4).

Στις 12 Δεκεμβρίου 1996, το Συμβούλιο κατέληξε σε συμφωνία όσον αφορά το σχέδιο κοινής θέσης για την έγκριση του κανονισμού. Το Συμβούλιο ενέκρινε την κοινή θέση σύμφωνα με το άρθρο 189 Γ της συνθήκης στις 24 Φεβρουαρίου 1997.

ΙΙ. ΣΚΟΠΟΣ ΤΗΣ ΠΡΟΤΑΣΗΣ

Η πρόταση αποσκοπεί στη βελτίωση του επιπέδου προστασίας των επιβαινότων σε σκάφη κοινοτικών αερομεταφορέων οι οποίοι εμπλέκονται σε αεροπορικά ατυχήματα και αποτελεί συνοδευτικό μέτρο στα πλαίσια της τρίτης δέσμης φιλελευθεροποίησης των αερομεταφορών.

Οι κανόνες περί ευθύνης των αερομεταφορέων σε περίπτωση ατυχήματος στις διεθνείς μεταφορές διέπονται βασικά από τη σύμβαση της Βαρσοβίας του 1929 για την ενοποίηση ορισμένων κανόνων σχετικά με τις διεθνείς αερομεταφορές - στην οποία όλα τα κράτη μέλη είναι συμβαλλόμενα μέρη - και ορισμένες άλλες πράξεις οι οποίες, μαζί με τη σύμβαση της Βαρσοβίας, αποκαλούνται, γενικώς, το σύστημα της Βαρσοβίας.

Ωστόσο, το σύστημα της Βαρσοβίας δεν συμβαδίζει πλέον με τις ανάγκες της σημερινής αγοράς αεροπορικών μεταφορών. Ως εκ τούτου, η πρόταση αποσκοπεί να εισαγάγει σε κοινοτικό επίπεδο ορισμένες μείζονες βελτιώσεις όσον αφορά την αστική ευθύνη.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση την οποία ενέκρινε το Συμβούλιο ανταποκρίνεται σε μεγάλο βαθμό στην τροποποιημένη πρόταση της Επιτροπής και λαμβάνει υπόψη της τις περισσότερες από τις τροπολογίες που ενέκρινε το Ευρωπαϊκό Κοινοβούλιο. Οι λοιπές τροποποιήσεις τις οποίες εισήγαγε το Συμβούλιο διευκρινίζουν τα όρια της ευθύνης των αερομεταφορέων και τα δικαιώματα των προσώπων που δικαιούνται αποζημίωσης ενώ συγχρόνως μειώνει τις γραφειοκρατικές υποχρεώσεις για τα κράτη μέλη.

Οι βασικές τροποποιήσεις τις οποίες εισήγαγε το Συμβούλιο στην τροποποιημένη πρόταση της Επιτροπής αναφέρονται κατωτέρω.

Αιτιολογικό

Το αιτιολογικό αναδιατυπώθηκε προκειμένου να συμφωνεί με τις τροπολογίες που εισήχθησαν στα άρθρα. Το νέο κείμενο του αιτιολογικού αντιστοιχεί, ουσιαστικά, στην τροποποιημένη πρόταση της Επιτροπής εκτός των εξής αλλαγών:

- απάλειψη του σημείου του αιτιολογικού που αφορά το πρώην άρθρο 7 της τροποποιημένης πρότασης της Επιτροπής σχετικά με τη δυνατότητα πέμπτης ειδικής δωσιδικίας,

- απάλειψη του σημείου του αιτιολογικού που αφορά το πρώην άρθρο 6 παράγραφος 2 της τροποποιημένης πρότασης της Επιτροπής σχετικά με την προσπάθεια της Επιτροπής να ενσωματώσει, σε μελλοντικές συμφωνίες πολιτικής αεροπορίας με τρίτες χώρες, διατάξεις παρόμοιες με αυτές του κανονισμού,

- απάλειψη του σημείου του αιτιολογικού που αφορά την ευθύνη του αερομεταφορέα για απώλεια ή ζημία αποσκευών και φορτίου,

- απάλειψη της αναφοράς στην επιτροπολογία από το σημείο του αιτιολογικού σχετικά με τα πρώην άρθρα 8 και 9 της τροποποιημένης πρότασης της Επιτροπής,

- προσθήκη σημείου του αιτιολογικού σχετικά με τον γενικό στόχο του κανονισμού,

- προσθήκη τριών σημείων του αιτιολογικού σχετικά με τα άρθρα 3.1.β), 3.3 και 4,

- προσθήκη σημείου του αιτιολογικού όσον αφορά την ανάγκη αναθεώρησης του κανονισμού το συντομότερο δυνατόν μετά την αναθεώρηση του συστήματος της Βαρσοβίας που επιχειρείται από τη ΔΟΠΑ (ICAO).

Άρθρο 1 δεύτερη και τρίτη παράγραφος

Η δεύτερη και τρίτη παράγραφος, όσον αφορά τις ασφαλιστικές υποχρεώσεις των κοινοτικών αερομεταφορών και τις υποχρεώσεις ενημέρωσης εκ μέρους των αερομεταφορέων τρίτων χωρών, προστέθηκαν προκειμένου να διευκρινιστούν οι βασικοί στόχοι του κανονισμού στο άρθρο 1.

Άρθρο 2 παράγραφος 1 σημείο ε)

Ο ορισμός του ειδικού τραβηχτικού δικαιώματος προστέθηκε προκειμένου να υπάρχει συμφωνία με τη νομισματική μονάδα που χρησιμοποιείται από τη σύμβαση της Βαρσοβίας (βλέπε επίσης τροποποιήσεις στα άρθρα 3 και 5) και άλλες πρόσφατες διεθνείς συμφωνίες μεταφοράς που συνήφθησαν υπό την αιγίδα της ΔΕΑ (IATA).

Άρθρο 3 παράγραφος 1 σημείο β)

Το σημείο β) σχετικά με την ασφαλιστική υποχρέωση προστέθηκε προκειμένου να διευκρινιστεί το ύψος της υποχρέωσης αυτής.

Άρθρο 3 παράγραφος 2

Το Συμβούλιο ακολούθησε την τροπολογία της Επιτροπής δεδομένου ότι αύξησε την αντικειμενική ευθύνη στο ισόποσο των 100 000 ΕΤΔ, σε Ecu, τα οποία ισοδυναμούν σε 120 000 Ecu περίπου.

Άρθρο 5

- Στην παράγραφο 1, η προθεσμία των δέκα ημερών που πρότεινε η Επιτροπή αυξήθηκε σε 15 δεδομένου ότι δέκα ημέρες δεν θεωρήθησαν επαρκής χρόνος για τη συγκέντρωση όλων των απαραίτητων για την πληρωμή στοιχείων,

- προστέθηκε νέα παράγραφος 2 όσον αφορά ελάχιστο ποσό αποζημίωσης σε περίπτωση θανάτου, προκειμένου να παρασχεθεί υψηλότερο επίπεδο προστασίας στους δικαιούχους,

- στην παράγραφο 3 η αρχή της μη επιστροφής της προκαταβολής τροποποιήθηκε προκειμένου να ληφθούν υπόψη οι περιπτώσεις κατά τις οποίες αποδεικνύεται η αμέλεια του υποστάντος σωματική βλάβη ή αποθανόντος επιβάτου (άρθρο 3 παράγραφος 3), η αμέλεια του προσώπου που εισέπραξε την προκαταβολή ή λάθος κατά τον προσδιορισμό του προσώπου που δικαιούται αποζημίωσης.

Άρθρο 6 παράγραφος 3

Η υποχρέωση των αερομεταφορέων τρίτων χωρών να παρέχουν στους επιβάτες έντυπο που περιέχει τους όρους μεταφοράς δεν υπόκειται πλέον στην προηγούμενη αίτηση εκ μέρους του επιβάτη.

Η τροποποίηση αυτή παρέχει καλύτερη προστασία στον καταναλωτή.

Πρώην άρθρο 6 της τροποποιημένης πρότασης της Επιτροπής

- Η παράγραφος 1 σχετικά με την κοινοποίηση από τα κράτη μέλη καταλόγου των αερομεταφορέων τρίτων χωρών απαλείφθηκε δεδομένου ότι το Συμβούλιο έκρινε ιδιαίτερα γραφειοκρατική την διατύπωση αυτή η οποία δεν συνιστούσε ουσιαστική βελτίωση για τους χρήστες αερομεταφορών,

- η παράγραφος 2 σχετικά με τις μελλοντικές διαπραγματεύσεις με τρίτες χώρες δεν έγινε αποδεκτή δεδομένου ότι θεωρήθηκε ότι αναφερόταν σε θέματα εκτός του πεδίου εφαρμογής του κανονισμού αυτού.

Πρώην άρθρο 7 της τροποποιημένης πρότασης της Επιτροπής

Το άρθρο αυτό σχετικά με την δυνατότητα άσκησης αγωγής αποζημιώσεως ενώπιον των δικαστηρίων του κράτους μέλους όπου ο επιβάτης διαμένει ή έχει τη μόνιμη κατοικία του (εκτός των τεσσάρων ειδικών δωσιδικιών που προβλέπει η σύμβαση της Βαρσοβίας) απαλείφθηκε δεδομένου ότι κρίθηκε ότι δημιουργούσε πολύ σύνθετα νομικά και πραγματολογικά προβλήματα τα οποία θα έπρεπε να επιλυθούν πριν από τον διακανονισμό της απαίτησης.

Άρθρο 7

Στο άρθρο αυτό συγχωνεύονται τα άρθρα 8 και 9α της πρότασης της Επιτροπής και ορίζεται η υποχρέωση της Επιτροπής να καταρτίζει έκθεση για την εφαρμογή του κανονισμού και, εφόσον απαιτείται, να υποβάλει προτάσεις για την αναθεώρηση του κανονισμού.

Η Επιτροπή θα καταρτίσει την έκθεση αυτή το αργότερο δύο έτη μετά την έναρξη ισχύος του κανονισμού δηλαδή έως τις 31 Δεκεμβρίου 2000, ένα έτος μετά την αρχική ημερομηνία που πρότεινε η Επιτροπή. Αυτή η χρονική περίοδος κρίθηκε αναγκαία προκειμένου να διαθέτει η Επιτροπή τα αποτελέσματα της αναθεώρησης του συστήματος της Βαρσοβίας η οποία έχει αναληφθεί επί του παρόντος από την ΔΟΠΑ.

Άρθρο 8

Ο κανονισμός θα αρχίσει να ισχύει ένα έτος μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων και όχι μετά από έξι μήνες όπως πρότεινε η Επιτροπή. Το χρονικό αυτό διάστημα θα επιτρέψει στους αερομεταφορείς να προβούν στις αναγκαίες μεταβολές για την εφαρμογή του κανονισμού και ιδίως τις μεταβολές που αφορούν τις ασφαλιστικές συμβάσεις η επαναδιαπραγμάτευση των οποίων γίνεται σε ετήσια βάση.

Πρώην άρθρο 9 της τροποποιημένης πρότασης της Επιτροπής

Το άρθρο αυτό όσον αφορά την διαδικασία της επιτροπολογίας η οποία θα εφαρμόζετο για την αναθεώρηση των ποσών που αναφέρονται στα άρθρα 3 και 5 απαλείφθηκε δεδομένου ότι το Συμβούλιο προτίμησε την διαδικασία της έκθεσης η οποία καθορίζεται στο άρθρο 7.

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

Α. Τροπολογίες του Κοινοβουλίου που δέχθηκε το Συμβούλιο

Οι περισσότερες από τις τροπολογίες που πρότεινε το Κοινοβούλιο έγιναν δεκτές εν όλω ή εν μέρει ενώ άλλες έγιναν δεκτές ως προς την ουσία τους και θα πρέπει να επαναδιατυπωθούν.

Όλες οι κατωτέρω τροπολογίες έγιναν επίσης δεκτές από την Επιτροπή:

- τροπολογία 1 (νέο σημείο του αιτιολογικού): δεκτή στο σύνολό της,

- τροπολογία 2 (νέο σημείο του αιτιολογικού): δεκτή με την προϋπόθεση επαναδιατύπωσης,

- τροπολογία 3 (σημείο 7 του αιτιολογικού): εν μέρει δεκτή με την προϋπόθεση επαναδιατύπωσης,

- τροπολογία 5 (σημείο 12 του αιτιολογικού): δεκτή με την προϋπόθεση επαναδιατύπωσης,

- τροπολογία 7 (σημείο 13 του αιτιολογικού): εν μέρει δεκτή με την προϋπόθεση επαναδιατύπωσης,

- τροπολογία 10 (άρθρο 1 παράγραφος 1): δεκτή με την τροποποιημένη μορφή που πρότεινε η Επιτροπή, η οποία είναι σαφέστερη,

- τροπολογία 11 [άρθρο 2 παράγραφος 1 στοιχείο γ)]: ο ορισμός του δικαιούχου αποζημίωσης έγινε εν μέρει δεκτός (ο δικαιούχος αποζημίωσης μπορεί να εγείρει αξιώσεις ασχέτως θανάτου του επιβάτου),

[άρθρο 2 παράγραφος 1 στοιχείο δ)]: η απάλειψη του ορισμού της προκαταβολής έγινε δεκτή,

[άρθρο 2 παράγραφος 1 στοιχείο στ)]: δεκτή με την τροποποιημένη μορφή που πρότεινε η Επιτροπή, η οποία συμπληρώθηκε προκειμένου να καταστεί πληρέστερη.

- τροπολογία 12 (άρθρο 3 παράγραφος 1): δεκτή εν μέρει (η σημερινή αναφορά στα άρθρα της σύμβασης της Βαρσοβίας σχετικά με τον περιορισμό της ευθύνης δεν διατηρήθηκε)

(Άρθρο 3 παράγραφος 2): δεκτή ως προς την ουσία της (αντικειμενική ευθύνη μέχρι του ποσού των 120 000 Ecu)

- τροπολογία 13 (άρθρο 5 παράγραφος 1): δεκτή εν μέρει (προθεσμία 15 ημερών αντί δέκα),

(Άρθρο 5 παράγραφος 2): δεκτή εν μέρει (η προκαταβολή θα επιστρέφεται σε ορισμένες περιπτώσεις).

- τροπολογία 14 (άρθρο 6 παράγραφος 2): δεκτή εν μέρει.

- τροπολογία 17 (άρθρο 4): δεκτή ως προς την ουσία της και αναπτυχθείσα.

- τροπολογία 18 (άρθρο 7) και τροπολογία 19: δεκτές ως προς την ουσία τους και συγχωνευθείσες και αποτελώντας το άρθρο 7.

Β. Τροπολογίες που πρότεινε το Κοινοβούλιο και απέρριψε το Συμβούλιο

Όλες οι κατωτέρω τροπολογίες απορρίφθηκαν επίσης και από την Επιτροπή εκτός εάν ορίζεται άλλως.

- τροπολογία 3 (σημείο 7 του αιτιολογικού): η αναφορά σε ιδιωτική συμφωνία κρίθηκε ακατάλληλη να περιληφθεί σε κανονισμό.

- τροπολογία 7 (σημείο 13 του αιτιολογικού): απορρίφθηκε δεδομένου ότι το άρθρο το οποίο αφορά κρίθηκε ακατάλληλο να περιληφθεί στον κανονισμό.

Η Επιτροπή δέχθηκε, ωστόσο, την τροπολογία αυτή.

- τροπολογία 8: Απορρίφθηκε δεδομένου ότι αυτό το σημείο του αιτιολογικού αφορά θέματα εκτός πεδίου εφαρμογής του κανονισμού. Η Επιτροπή δέχθηκε, ωστόσο την τροπολογία αυτή.

- τροπολογία 13 (άρθρο 5 νέα παράγραφος 1): η νέα αυτή παράγραφος η οποία ορίζει τρίμηνη το πολύ προθεσμία για την καταβολή του μη αμφισβητούμενου τμήματος της αποζημίωσης κρίθηκε ως μη εξυπηρετούσα κανένα σκοπό (δεδομένου ότι έχει ήδη προβλεφθεί διάταξη σχετικά με τις προκαταβολές) καθώς και ως μη ρεαλιστική (η συνολική καταβλητέα αποζημίωση δεν μπορεί να αποτιμηθεί τόσο σύντομα).

- τροπολογία 15 (πρώην άρθρο 6): η νέα αυτή παράγραφος όσον αφορά τις μελλοντικές διαπραγματεύσεις της Επιτροπής με τρίτες χώρες κρίθηκε ότι αναφέρεται σε θέματα εκτός πεδίου εφαρμογής του κανονισμού. Η Επιτροπή δέχθηκε, ωστόσο, την πρώτη πρόταση.

- τροπολογία 16 (πρώην άρθρο 7): Η δυνατότητα πέμπτης ειδικής δωσιδικίας απορρίφθηκε καθόσον οι τέσσερις άλλες δωσιδικίες που προβλέπονται από την σύμβαση της Βαρσοβίας επαρκούν. Η Επιτροπή δέχθηκε, ωστόσο, την τροπολογία αυτή στο σύνολό της.

- τροπολογία 17 (άρθρο 4): η δυνατότητα διαμεσολάβησης σε διαφορά όσον αφορά απαίτηση αποζημίωσης απορρίφθηκε καθόσον δεν κρίθηκε χρήσιμη.

(1) ΕΕ αριθ. C 104 της 10. 4. 1996, σ. 18.

(2) ΕΕ αριθ. C 320 της 28. 10. 1996, σ. 19.

(3) ΕΕ αριθ. C 212 της 22. 7. 1996, σ. 38.

(4) ΕΕ αριθ. C 29 της 30. 1. 1997, σ. 10.